Compania americană Oaktree Capital a anunțat că a preluat în proprietate celebrul club de fotbal italian Inter Milano, după ce echipa nu a rambursat un împrumut, relatează Market Watch.
Oaktree Capital susține că Inter Milano nu a reușit să ramburseze un împrumut de 395 de milioane de euro pe trei ani, care a ajuns la scadență marți, 21 mai 2024.
„Ne angajăm pentru succesul pe termen lung al Nerazzurrilor și credem că ambițiile noastre pentru club sunt unite cu cele ale fanilor săi pasionați din Italia și din întreaga lume. Accentul nostru inițial este stabilitatea operațională și financiară”, a declarat Alejandro Cano, co-șeful pe Europa pentru strategia de oportunități globale a Oaktree.
Oaktree Capital, administratorul fondului cu active de 192 de miliarde de dolari, co-fondat de legenda investitorilor Howard Marks, a preluat clubul de la retailerul chinez Suning.
Întrebarea este dacă Oaktree va deține clubul sau îl va vinde. Omul de afaceri finlandez Thomas Zilliacus a declarat către media din Italia că este interesat să cumpere clubul.
Citeste si:
Sursa foto: Shutterstock
Te-ar putea interesa și: